open-index/open-wikipedia-markdown huggingface dataset:
Tallinna Veerenni kirik

**Tallinna Veerenni kirik** oli Tallinnas Veerenni asumis asunud kirik. Algne aadress oli Veerenni tänav 4a, mis asus umbes tänapäevaste hoonete Vana-Veerenni tänav 4 ja 6 vahel.

Kiriku rajas 1909. aastal insener Ernst Boustedti projekti järgi kõrvalhoonena oma krundile toiduainetööstur (rahvasuus "viljakohvikuningas") ja vabakoguduste (evangeeliumi kristlaste) liikumise tegelane Jakob Lilienthal (1871–1952). Seetõttu oli projektis selle ametlik nimetus "kuur" (vene keeles сарай *sarai* 'kuur'), rahvasuus aga Lilienthali ja tema venna köögiviljakasvatuse ja -tööstuse tõttu "kapsakuur" või lihtsalt "Lilienthali kirik". 

Saksa esimese okupatsiooni ajal 1918. aastal ehitati hoone ümber kirikupäraseks ning sellele lisati torn. Algse tagasihoidliku projekti tegi insener Karl Jürgenson, hilisema suurele mahule sobiva kõrge torniga lahenduse aga arhitekt Eugen Habermann. 

See oli oma 1200 iste- ja 3000 üldkohaga Tallinna (ja ka Eesti) suurim puitkirik, mille kõrge torn oli ka kõrgete Võllamäe ja Tõnismäe ümbruses üks tuntumaid maamärke. Hoones peeti vabakirikute konverentse, aga ka muid suurte rahvahulkade üritusi. Seda on peetud isegi Mandri-Euroopa üheks suuremaks metodisti kirikuks.

## Hoone üleminek metodistidele
Lilienthal müüs enda majandusraskuste tõttu 1930. aastal hoone metodisti kirikule. Metodistid ise loevad oma aega selles kirikus juba esimesest jumalateenistusest kevadel 1929. Viimase asjaolu tõttu on seda aega sageli ekslikult esitatud kiriku ehitamisajana. Ka pärast kiriku üleminekut metodistide kätte tunti seda rahvasuus edasi Lilienthali kirikuna.

1938. aastal ehitati hoone arhitekt Eugen Sachariase projekti järgi ümber, et kaotada lõplikult tööstushoonele iseloomulikke jooni ja teha hoone võimalikult kirikupäraseks. 

Kirik põles teises maailmasõjas märtsipommitamisel NSV Liidu lennuväe pommirünnaku ajal 9. märtsil 1944 maani maha. 

## Viited

## Kirjandus
*"Metodistid". // Entsüklopeedia Tallinn 1 (A-M). Eesti Entsüklopeediakirjastus. Tallinn 2004. Lk 339
*Robert Treufeldt. "Tallinna puidust pühakojad". Sirp, 16. juuli 2015. Lk 11–12
*Kalmar Ulm. "Märtsipommitamise varju jäänud nüansid: ajaloolane Kalmar Ulm näitab kultushooneid, mida tänapäeva Tallinnast enam ei leia". Postimees, 9. märts 2018
23040-klassi tuukrilaev

**Projekt 23040** on Venemaal valmistatud ja ranniku lähedal ning reidil kasutamiseks mõeldud mereväe tuukrilaeva (originaalnimetuses kaater) klass.

Sõjalaevaklassiga paralleelselt on valmistatud sarnane tsiviilalus projektitähisega **A160-JaR** *(А160-ЯР)* ja oluliselt muudetud välimusega hüdrograafiaversioon **23040G**.

## Kirjeldus
Kaater on mõeldud tuukritöödeks, päästetöödeks ning veepõhja- ja veealuste objektide uuringuteks rannikulähedasel merel, reididel ja sadamates sügavuseni kuni 60&nbsp;m ilmaoludes kuni 3 palli.

Laeva pikkus on 28,09&nbsp;m, süvis 1,5&nbsp;m, veeväljasurve u 100 t, kiirus 13-14 sõlme ja meeskond 8 meest (sh 5 tuukrit). Sõidukaugus on u 200 miili. Laeval on allveeroboti võime ja ahtris liigendkraana.

Keres on kuus veekindlat sektsiooni: 
*vöörpiik, 
*ühisruumid (kambüüs, mess), 
*magamisruumid (neli kahekohalist kajutit, sanitaarsõlmed), 
*tuukrivarude ruum, 
*masinaruum,
*ahterpiik.

Tekiehitises asuvad peamiselt tuukrite töö- ja varustuse ruum koos barokambriga ning roolimaja.

## Ajalugu

Projekti hakati arendama 2008. aastal. Aastail 2013–2016 valmistati 18 seda klassi laeva, millest 9 on kasutusel Balti laevastikus ja 6 Musta mere laevastikus. Lisaks on valmistatud 2018. aastal neli sama kere baasil, kuid täiesti teistsuguse tekiehitisega väikest hüdrograafialaeva 23040G.

Paralleelselt 23040-ga on valmistatud üle 10 tsiviil-tuukrilaeva versiooni A160 peamiselt Vene Merepäästeteenistusele *(Морская спасательная служба)*.

2015. aasta juulis asus üks selle klassi laev RVK-2163 koos puksiiriga Merkuri Politsei- ja piirivalveameti loal Saaremaa rannikule tormivarju. Kuna Vene sõjalaev paistis olevat ankrus iseseisvalt (saatealuseta), tekitas see tähelepanelikes kohalikes küsimusi.

## Vaata ka
*Flamingo-klassi abilaev – eelkäija

## Välislingid
*Russianships.info
*Bastion-karpenko.ru
*Korabli.eu
*Crimea-news.com: ''Феодосийский завод «Море» построил оснащённый шведским двигателем водолазный катер''
*Rus-shipping.ru: ''Завод «Нижегородский теплоход» спустил на воду рейдовый водолазный катер''
*Saarte Hääl: Tormivarjus Vene laev ajas saarlased ärevaks
Cambridge'i prints Louis

**Cambridge'i prints Louis** (*Louis Arthur Charles*; sündinud 23. aprillil 2018 Saint Mary haiglas Londonis) on prints Williami, Cambridge'i hertsogi ja Catherine'i, Cambridge'i hertsoginna kolmas laps. Tema vend on Cambridge'i prints George ja õde Cambridge'i printsess Charlotte.

Briti troonipärimisjärjekorras on prints viies oma vanaisa prints Charlesi, isa prints Williami, vanema venna prints George'i ja õe printsess Charlotte'i järel. Tema ametlik kõnetusviis ja tiitel on Tema Kuninglik Kõrgus Cambridge'i prints Louis.

## Välislingid
*https://www.royal.uk/princelouis
Kaugjahutus

**Kaugjahutus** on kaugküttega analoogne süsteem, kus eesmärgiks on hoonete kütmise asemel nende jahutamine ning selleks kasutatakse energiakandjana kuuma vee asemel külma vett.

Kaugjahutus võimaldab koguda hoonetes tekkivat jääksoojust, mida on keeruline kohapeal ära kasutada, aga mida saab rakendada näiteks kaugküttevõrgu tarbeks vee soojendamisel. Nõnda on see osa targa linna kontseptsioonist, sest võimaldab vähendada linna energiavajadust.

Kui soojal aastaajal kasutatakse soojuse ärastamiseks külmakompressoreid koos soojuspumpadega, siis talvisel külmemal ajal on tavaline soojuse suunamine otse mõnda lähedal asuvasse suuremasse veekokku (meri, järv, jõgi), mis suurendab energiakasutuse efektiivsust.

Kaugjahutuse põhilisteks klientideks on uued äri- ja kaubandushooned, kus on tarvidus jahutuse järele ligilähedaselt sama suur kui vajadus soojuse järele.

Eestis rajati esimese linnana kaugjahutussüsteemid Tartus, kus nüüd tegutsevad Tartu Kesklinna Külmajaam (13 MW) ja Aardla Külmajaam (5,4 MW). Kesklinna Külmajaam alustas Eesti esimese kaugjuhtimissüsteemiga tööd 16. oktoobril 2015. Pärnu esimene kaugjahutusjaam (7 MW) valmis 2019. aastal. See varustab kesklinna hooneid jahutusveega.

## Viited

## Välislingid
* Jahutustehnoloogia Energiatalgud.ee
* Riho Kõks. Kaugjahutuse (KJ) võimalused Tartus AS Tartu Keskkatlamaja
Pank (täpsustus)

* **[[Pank]]** on finantsasutus
* **[[Pank (geoloogia)|Pank]]** on lainetuse toimel kujunenud järsak
* **"[[Pank (seriaal)|Pank]]"** on Eesti teleseriaal
Studio Moderna

**Studio Moderna Grupp** on Kesk- ja Ida-Euroopas tegutsev e-kaubanduse, otsemüügi ja jaekaubandusega tegelev ettevõte, mis haldab mitmeid tuntud rahvusvahelisi kaubamärke.

Ettevõte asutati 1992. aastal, kui Livija Dolanc ja Sandi Češko lõid väikese perefirma. Esialgu keskenduti vaid ühele tootele – Kosmodisk®-ile, mida turustati kui seljavalu leevendavat abivahendit.

Aastatel 1993–1994 liitusid ettevõttega Branimir Brkljač ja Daniel Hubman, millega algas uue ajajärgu kujunemine – hakati looma ja arendama oma kaubamärke.

Tänaseks kuuluvad Studio Moderna portfelli mitmed tuntud kaubamärgid, sealhulgas:
* Dormeo – madratsid ja vooditarbed,
* Top Shop – laia valikuga kodu- ja elustiilitoodete jaemüügikett,
* Delimano – köögitehnika ja nõud,
* Wellneo – tervise- ja ilutooted,
* Walkmaxx – ergonoomilised jalanõud,
* Kosmodisk – originaaltoode seljavalu leevendamiseks.

Ettevõte tegutseb rohkem kui 20 riigis, sealhulgas Sloveenias, Horvaatias, Põhja-Makedoonias, Bulgaarias, Serbias, Montenegros, Slovakkias, Poolas, Ungaris, Bosnias ja Hertsegoviinas, Tšehhi Vabariigis, Venemaal, Kosovos, Rumeenias, Leedus, Lätis, Eestis, Albaanias, Ukrainas, Moldovas ja Kasahstanis.

Studio Moderna Grupis töötab üle 8000 inimese ning ettevõte on tuntud oma tugeva otseturunduse ja mitmekanalilise müügimudeli poolest, mis ühendab televisiooni, e-kaubanduse, telefoni- ja jaemüügi.

## Välislingid
* http://www.topshop.ee/ettevottest/
* http://www.studio-moderna.com/
Berliini loomaaed

**Berliini loomaaed** (Zoologischer Garten Berlin või ka lihtsalt Zoo Berlin) on vanim loomaaed Saksamaal. See avati 1844. aastal Berliini linna keskosas Tiergartenis. 

Loomaaed hõlmab 33 hektari suurust maa-ala ja on tuntud kui kõige liigirikkam loomaaed. Sealne kogu koosneb 20 000 isendist ja ligi 1400 liigist, kes elavad välialal. Sealt võib leida elevante, kaelkirjakuid, gorillasid ja Saksamaa ainsaid hiidpandasid.

2017. aastal külastas loomaaeda ja akvaariumi üle 3,5 miljoni inimese. See on Euroopa kõige külastatum loomaaed. Üks tuntumaid atraktsioone on loomade söötmine.

Loomaaed teeb koostööd ülikoolide, teadusasutuste ja loomaaedadega üle maailma ning osaleb ka programmides, mis tegelevad ohustatud liikide kaitse ja nende loodusesse tagasi asustamisega.

## Ajalugu
Berliini loomaaed, asutatud aastal 1844, on Saksamaa vanim ning maailmas üheksas vanim loomaaed.

Loomaaia loojaks oli Preisi (kuningriik 1525–1947) kuningas Friedrich Wilhelm III, kellel oli suur huvi eksootiliste loomade vastu. Koos oma esimese abikaasaga avati 19. sajandi keskel loomaaed ka külastajatele. Paljud loomaaia asukad olid toodud kuningale kingituseks, kuid kuningas ostis ka ise loomi juurde. Pärast Wilhelmi surma 1840. aastal tõusis troonile tema poeg Friedrich Wilhelm IV. Ta päris ka loomaaia, kuid väga huvitatud ta loomaaiast ei olnud.

Endine Wilhelm III kuninglik nõunik ja zooloogiamuuseumi direktor, Martin Hinrich Lichtenstein vastutas loomade populatsiooni eest. Tal oli juba ammu idee luua eraloomaaed. Koos Alexander von Humboldti ja Peter Joseph Lennéga veenis ta kuningat seda looma. Kuningas kinkis neile faasanimaja Tiergarteni pargis ning ka mitmeid loomi inimestele näitamiseks. Pärast kolmeaastast ehitust avati loomaaed 1. augustil 1844. Loomaaia pidamine oli aga koormav ja mitte väga edukas, ning seepärast kuulub loomaaed 1845. aastast avalikkusele ja on valdavalt eraomandis.

Berliini loomaaed jäi pärast Saksamaa lõhenemist Saksa Liitvabariigi alale. Saksa Demokraatliku vabariigi alal rajati 1955. aastal Tierpark Berlin, mis asub Berliini Friedrichsfelde linnaosas.

## Akvaarium
Akvaarium ehitati 1913. aastal zooloogia kompleksi. Lisaks kaladele ja teistele veeloomadele peetakse seal enamikku loomaaia roomajatest, kahepaiksetest ja selgrootutest.

## Annetamine
Berliini loomaaeda on igaühel võimalik toetada annetustega. Lisaks rahaannetustele võtab loomaaed annetusi vastu ka loomasöödana. Rahalisi annetusi kasutatakse nii sööda ostmiseks kui ka loomadele tänapäevanõuetele vastava ja meeldiva kodu loomiseks. 

## Viited
West Village

**West Village** on naabruskond, mis asub Lower Manhattanil Manhattani linnaosas New Yorgis Ameerika Ühendriikides. 

West Village on osa suuremast Greenwich Village'ist. West Village piirneb läänes Hudsoni jõega.
Igavik

**Igavik** on filosoofiline mõiste, mis tähendab alguse ja lõputa ajavahemikku. Kõnekeeles on igavik lõpmatu aeg, mis ei lõpe kunagi, või igavikulise olemise kvaliteet, seisund või fakt. Klassikaline filosoofia aga määratleb igavikku kui seda, mis on ajatu või eksisteerib väljaspool aega, samas kui igavikulisus vastab lõpmatule kestvusele.

Mõiste on tähtsal kohal mitmetes religioonides, milles jumala või jumalate olemasolu aktsepteeritakse igavesena.

## Filosoofia
     *Vaata ka: [[Eternism]] ja [[Ajafilosoofia]]*

Klassikaline filosoofia määratleb igavikku kui seda, mis eksisteerib väljaspool aega, näiteks kirjeldades ajatuid üleloomulikke olendeid ja jõude, eristades seda ajastatusest, mis vastab lõpmatule ajale. Mõned mõtlejad, näiteks Aristoteles, viitavad loodusliku kosmose igavikulisusele nii mineviku kui ka tulevase igavikulise kestuse osas. Boëthius defineeris igavikku kui „üheaegselt täielikku ja täiuslikku lõputu elu valdamist“ Aquino Thomase arvates ei lõpe Jumala igavik, kuna tal puudub nii algus kui ka lõpp; igaviku mõiste on jumalikku lihtsust, mistõttu seda ei ole võimalik määratleda ega inimkonna poolt täielikult mõista.

Thomas Hobbes (1588-1679) ja paljud teised valgustusajastu esindajad tuginesid klassikalisele eristusele, et esitada metafüüsilisi hüpoteese, nagu „igavik on püsiv nüüd“.

### Kaasaegne filosoofia ja füüsika
Tänapäeval vaatlevad kosmoloogid, filosoofid ja teised selle mõiste analüüse läbi kultuuride ja ajaloo. Nad arutlevad muu hulgas selle üle, kas igaviku absoluutne mõiste on füüsika põhiseaduste puhul reaalselt rakendatav; võrdlevad entroopia kui aja noole küsimust.

## Religioon
Igavus kui lõpmatu kestus on oluline mõiste paljudes eludes ja religioonides. Sageli öeldakse, et Jumal või jumalad kestavad igavesti ehk eksisteerivad kogu aeg, igavesti, ilma alguse ja lõputa. Religioossed vaated surmajärgsest elust võivad rääkida sellest igaviku või igavese elu mõistes Kristlikud teoloogid võivad pidada muutumatust, nagu ka igavikulisi platoonilisi vorme, igaviku oluliseks osaks.

## Sümbolism
Igavust sümboliseerib sageli lõputu madu, mis neelab omaenda saba, Uroboros. Ring, riba või rõngas on samuti levinud igaviku sümbolina, nagu ka matemaatiline lõpmatuse sümbol, 

∞. Sümboolselt tuletavad need meelde, et igavikul ei ole algust ega lõppu.

## Vaata ka

* Surematus
* Presentism

## Viited


## Välislingid
* 

* Igavik Stanfordi filosoofiaentsüklopeedias (inglise keeles)
Upper West Side

**Upper West Side**, tuntud ka kui **UWS**, on naabruskond, mis asub Manhattani linnaosas New Yorgis Ameerika Ühendriikides. 

Upper West Side asub Central Parki ja Hudsoni jõe vahel. Upper West Side on New Yorgi üks kultuuri ja teadmiste keskus, kuna seal asuvad Columbia ülikool ja Barnardi kolledž. Upper West Side'i peetakse üheks New Yorgi jõukamaks naabruskonnaks. Upper West Side on 494,8 hektarit suur ja seal elab 209 084 inimest (2010. aasta seisuga).

## Vaata ka
*Riverside Park
*All Angels' Church
*Lincolni keskus
Morningside Heights (Manhattan)

**Morningside Heights** on naabruskond, mis asub Manhattani linnaosas, New Yorgis, Ameerika Ühendriikides. Morningside Heights asub Harlemi ja Upper West Side´i vahepeal. Morningside Heights on 1,22 ruutkilomeetrit suur ja seal elab 2010. aasta seisuga 55 929 inimest.
Halleluuja (muusika)

**Halleluuja** (heebria keeles הללו יה *hallelu Jah* 'kiitkem Jumalat', ladina keeles *alleluia*) on laul, mis saatis kristlikus liturgias algselt missa teist pühakirjalugemist. Hiljem hakati seda laulma vahetult pärast graduaali.

Kui psalmid (väljend esineb psalmides 24 korral) ja Vana Testament tõlgiti 3. sajandil kreeka keelde, sai sõnapaarist *hallelu jah* sõna *alleluia*. Kreekapärane hääldusvariant kandus edasi ladinakeelsetesse tõlgetesse. Halleluuja-laulud olid tuntud juba varakristlikus liturgias (200. aasta paiku) ja 4. sajandiks olid nad juba levinud ka väljaspool liturgiat.

Roomakatoliku kirikus kuulub nii halleluuja kui ka graduaal missa muutuvasse osasse (*proprium missae*). Koos graduaaliga moodustavad need kaks juubeldavat laulu missa muusikalise haripunkti. Enne 1970. aastaid polnud halleluujat 40-päevase paastu ajal kombeks laulda. Paastu ajal asendas seda *[[tractus]]*. Ajal, mis jääb ülestõusmispühade ja nelipüha vahele, esineb seevastu *alleluia*-juubeldus sageli lauludes teksti vahel, responsooriumides ja antifonides ja see lisatakse ka missa lõpetusele *Ite, missa est*.

Luteri kirikus lauldakse kolmekordne halleluuja ilma piiblisalmita ning ka seal jäetakse see paastu ajal laulmata..

Õigeusu kirikus on tavaks laulda halleluujat liturgia osana kogu kirikuaasta jooksul (ka paastu ajal) pärast epistli (Apostlite kirjade või Apostlite tegude raamatu) lugemist käesoleva nädala viisil.

## Muusika
Gregooriuse *alleluia*-meloodia juurde kuulub tavaliselt pikk melism *jubilus*. *Jubilus*‘ed on aja jooksul lühemaks jäänud: kui tänapäeval lauldavas gregooriuse koraalis on *jubilus*‘e pikkus 20–60 nooti, siis varasematest *alleluia*-lauludest leiab isegi 200 noodi pikkusi jubilatsioone. Laul koosneb tavaliselt piiblisalmist (*versus*) ning algusesse ja lõppu lauldavast halleluujast. Pika melismiga halleluuja järel lauldakse ka salmiosa melismaatiliselt, kusjuures salmi muusikalised kaunistused matkivad *jubilus*‘t, varieerides selle motiive ja meloodiat. Salmi lõpumelism kordab osaliselt või täielikult *jubilus*‘e motiive.

Halleluuja *jubilus*‘est on arenenud välja sekvents, üks troobi erikujusid. Korduva halleluuja lõpu-*jubilus*‘t hakati hiljemalt 9. sajandi lõpul kaunistama meloodialaiendustega ja uute tekstidega, mida nimetati *prosa ad sequentiam* 'tekst, mis järgneb (halleluujale)'. Hiljem arenes sellest välja omaette laululiik, mis on halleluuja-meloodiast sõltumatu.

## Vaata ka
* Alleluia-Tropus

## Viited

## Välislingid
* https://study.com/academy/lesson/alleluia-definition-music-chords.html
* Alleluia-motiiviga muusikateosed portaalis Choral Public Domain Library
* Alleluia 12. pühapäeval pärast nelipühi, gregooriuse laul
Garlstorf

**Garlstorf** on vald Saksamaal Alam-Saksi liidumaal Harburgi kreisis. Valla pindala on 16,82 km². 31. detsembril 2017 elas seal 1097 inimest.

## Viited
ZIL-i sõidukite loend

See on nimekiri ZIL-i (varem AMO ja ZIS) sõidukitest, mida toodeti Venemaal Moskvas.

## Sõiduautod

## Veoautod

## Bussid

## Militaartehnika

## Prototüübid
* ZIS-101 Sport (1939)
* ZIS-112/4 (1958)
* ZIL-112 Sport (1960–1962)
* ZIL-412 S (1962)
* ZIL-135 – toodetud BAZ-i tehases 1963–1995

## Välislingid
NoHo (Manhattan)

**NoHo** on kõrgema klassi naabruskond, mis asub Manhattani linnasosas New Yorgis Ameerika Ühendriikides.

NoHo nimi tuleb sõnadest "**No**rth of **Ho**uston Street" (sarnane SoHoga, "**So**uth of **Ho**uston Street").
Maismaataimed

**Maismaataimed** ehk **embrüofüüdid** (*Embryophyta*) on taimede rühm, kuhu kuuluvad nii mittesoonelised sammaltaimed (samblad, sarvsamblad ja maksasammaltaimed) kui ka soontaimed, kellel on hästi arenenud juhtkude ning pärisjuured, lehed ja varred, näiteks sõnajalad, õistaimed, okaspuud ja hõlmikpuud. 

Maismaataimedel on mitut tüüpi kudesid, millel on erinevad funktsioonid, neil on hästi väljaarenenud juhtimissüsteem ning nii generatiivsed kui vegetatiivsed organid. Maismaataimi iseloomustab põlvkondade vaheldumisega elutsükkel, tipmine rakkude kasv, kutiikula olemasolu ning isas- ja emaselundite esinemine (Paleos, 2008). Maismaataimedel on juured, varred ja lehed. Maismaataimed tagavad toidu, elupaigad, energia, hapniku ja paljud muud elutähtsad suurele osale maailma elusolenditest. 

Maismaataimed on kõige tuntum taimede rühm. Nende hulka kuuluvad puud, lilled, sõnajalad, samblad ja mitmesugused muud rohelised taimed. Nad on kõik keerulised hulkrakulised eukarüoodid, kellel on spetsialiseerunud suguelundid. Harvade eranditega saavad maismaataimed oma energia fotosünteesi kaudu (st neelavad valgust) ning sünteesivad oma toidu süsihappegaasist.

## Sammaltaimed
Sammaltaimed ehk brüofüüdid on väikesekasvulised, õiteta ja seemneteta maismaataimed, mis paljunevad eoste abil, neil puuduvad pärisjuured ning nende elutsüklis on ülekaalus haploidne gametofüüt. Nad kasvavad enamasti niisketes kasvukohtades ja vajavad viljastumiseks vett. Maal on umbes 20 000 liiki sammaltaimi. 

## Eostaimed
Eostaimed on maismaataimede rühm, kuhu kuuluvad sõnajalgtaimed ehk pteridofüüdid ja neile lähedased taimerühmad. Eostaimedel on hästi arenenud juhtimissüsteem ning juur, vars ja leht on alati olemas. Nad on paljunemisel tihedalt seotud veega, sest nende sugurakud vajavad viljastumiseks vett. Pteridofüüdid on soontaimed, mis levivad eoste abil. Neil puuduvad õied ja seemned, mistõttu on nende paljunemisorganid varjatud.

## Seemnetaimed
Seemnetaimed on soontaimed, mis moodustavad seemneid – keeruka ehitusega struktuure, mille sees asub idu. Seemnetaimed on väga olulised nii Maa taimkatte kujunemisel kui ka põllumajanduses. Seemnetaimede paljunemiseks ei ole vaja vett, sest nad paljunevad sugurakkude abil, mida kannavad edasi tuul või loomad.

## Hõimkonnad, ühendatud rühmadeks

* Sammaltaimed (*Bryophyta sensu lato*)

* Helviksammaltaimed ehk maksasamblad (*Marchantiophyta*)

* Kõdersammaltaimed (*Anthocerotophyta*)

* Samblad (*Bryophyta*)

* Soontaimed (*Tracheophyta*)

* Sõnajalgtaimed (*Pteridophyta*)

* Kollalised (*Lycopodiophyta*)

* Sõnajalalised (*Polypodiophyta*)

* Seemnetaimed (*Spermatophyta*)

* †(Pteridospermatophyta*[[Pteridospermatophyta]]*) 

* *[[Ginkgophyta]]*

* *[[Gnetophyta]]*

* Okaspuud (*Pinophyta*)

* *[[Cycadophyta]]*

* Katteseemnetaimed (*Magnoliophyta*)

## Viited
Jaak Allmere

**Jaak Allmere** (17. august 1934 Läänemaa – 25. veebruar 2025 Tallinn) oli eesti majandustegelane.

1970. aastal lõpetas ta Tallinna Polütehnilise Instituudi majandusteaduskonna masinaehituse ökonoomika ja organiseerimise eriala kiitusega. Aastatel 1979—1982 oli ta NLKP Keskkomitee juures asuva Ühiskonnateaduste Akadeemia aspirant. 1982. aastal kaitses Moskvas majandusteaduste kandidaadi kraadi väitekirjaga "Toiduainete tööstusliku tootmise struktuurinihete efektiivsus".

1954. aastast töötas mehaanikuna masina- ja traktorijaamas, seejärel teenis Nõukogude armees. 1957. aastast töötas inseneri, meistri, peamehaaniku ja peainsenerina kondiitrivabrikus "Uus Kalev" ning seejärel tootmiskoondises Liviko. 1972. aastast oli ta Eesti NSV toiduainetööstuse ministri asetäitja, hiljem kuni 1979. aastani Eesti NSV toiduainetööstuse ministri esimene asetäitja. 1982. aastast EKP Keskkomitee kerge- ja toiduainetööstuse osakonna juhataja, 1983. aastast kergetööstuse ja tarbekaupade osakonna juhataja.

Aastatel 1985–1990 oli ta Eesti NSV Ülemnõukogu XI koosseisu liige.

1996. aastast oli Viljar OÜ juhatuse liige.

## Tunnustus
*1965 Eesti NSV teeneline ratsionaliseerija

## Viited
Sheila Fitzpatrick

**Sheila Fitzpatrick** (sündinud 4. juunil 1941 Melbourne'is Austraalias) on Austraalia ajaloolane. Sydney Ülikooli ajalooprofessorina on ta spetsialiseerunud Venemaa ajaloole 20. sajandil. Varem õpetas ta Chicago Ülikoolis Nõukogude Liidu ajalugu.

## Elulugu
Sheila Fitzpatrick kaitses bakalaureusekraadi 1961. aastal Melbourne'i Ülikoolis ja doktorikraadi 1969. aastal Oxfordi Ülikooli St Antony's College'is väitekirjaga "The Commissariat of Education under Lunacharsky (1917–1921)" ("Hariduse rahvakomissariaat Lunatšarski juhtimise ajal"). 1969–1972 tegutses ta uurijana Londoni Slaavi ja Ida-Euroopa Uuringute Koolis (London School of Slavonic and East European Studies).

Fitzpatrick on Ameerika Kunstide ja Teaduste Akadeemia ja Austraalia Humanitaarteaduste Akadeemia liige. Ta on olnud Ameerika Slaavi Uuringute Edendamise Liidu (American Association for the Advancement of Slavic Studies) president. 2002. aastal pälvis ta teadustöö Andrew Melloni Fondi auhinna. Septembrist 1996 kuni detsembrini 2006 oli Fitzpatrick ajakirja The Journal of Modern History toimetaja koos John W. Boyeri ja Jan E. Goldsteiniga.

Sheila Fitzpatrick elas 50 aastat väljaspool Austraaliat. Sellest osa veetis ta Ühendkuningriigis, külma sõja aegses NSV Liidus ja lõpuks 20 aastat USAs. Fitzpatrick naasis Austraaliasse 2012.

Fitzpatrick on Austraalia kirjaniku Brian Fitzpatricku tütar. 2012. aastal võitis ta Susan Magarey medali mälestusteraamatuga "My Father’s Daughter: Memories of an Australian Childhood". Lisaks teadustööle mängib ta mitmes orkestris ja kammeransamblis viiulit.

## Viited
D-Gän

**D-Gän** on Rakverest pärit liikmetega vokaal-instrumentaalansambel, mis esitab räppmuusikat.

Ansambli tuntuim laul on "Seib" (kaver Take Thati laulust "Babe"), mille esitamine Eesti Televisiooni saates "7 vaprat" tõi 1994. aastal ansamblile üleriigilise tuntuse. Laul oli ka 1994. aasta  Raadio 2 Aastahiti esikümnes.

2018. aastal esitas Saara Kadak lühendatud versiooni loost "Seib" TV3 saates "Su nägu kõlab tuttavalt".

## Viited
Vitinho

**Victor Vinícius Coelho dos Santos** (mängijanimega **Vitinho**; sündinud 9. oktoobril 1993 Rio de Janeiros) on Brasiilia jalgpallur, ründaja või ründav poolkaitsja. Ta mängib Saudi Araabia kõrgliigaklubis Al-Ettifaq.

Ta alustas profikarjääri Botafogos. Botafogo särgis tegi ta Brasiilia kõrgliigas debüüdi 2013. aastal. Samal aastal tuli ta klubiga Rio de Janeiro osariigi meistrivõistluste Campeonato Carioca võitjaks.

2013. aasta septembris sõlmis ta viie aasta pikkuse lepingu Venemaa kõrgliiga klubiga Moskva CSKA. Esimesel kahel hooajal sai ta klubi esindusmeeskonnas mänguaega harva. 2015. aastal suundus ta laenule Brasiilia kõrgliiga klubisse Internacional. Samal hooajal lõi ta kõrgliigas 11 väravat, millega oli klubi parim mängija. Internacionalis veetis ta ka järgmise hooaja. Kuigi Internacional püsis 11. vooru ajal kõrgliigas teisel kohal, lõpetati hooaeg 17. kohaga, mis tähendas langemist esiliigasse.

Hooaja 2016–17 teisel poolel suundus ta tagasi Moskva CSKA-sse. 13 liigamänguga õnnestus tal lüüa viis väravat. Järgmisel hooajal lõi ta Venemaa kõrgliigas kümme väravat, millega oli sel hooajal klubi suurim väravakütt. Tema viimaseks mänguks Moskva CSKA särgis jäi Venemaa superkarikamäng juulis 2018 Moskva Lokomotivi vastu. Seejärel suundus ta 10 miljoni euro eest Brasiilia kõrgliigaklubisse Flamengo. Tegu oli Flamengo ajaloo suurim ostuga. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. 2020. aastal tuli ta Flamengoga teist aastat järjest Brasiilia meistriks.

2022. aasta augustis sõlmis ta kolmeaastase lepingu Al-Ettifaqiga.

## Saavutused
;Botafogo
*Campeonato Carioca: 2013
;CSKA
*Premjer Liga: 2013–14
*Venemaa karikas: 2014, 2018
;Internacional
*Campeonato Gaúcho: 2015, 2016
;Flamengo
*Copa Libertadores: 2019
*Recopa Sudamericana: 2020
*Campeonato Brasileiro Série A: 2019, 2020
*Supercopa do Brasil: 2020, 2021
*Campeonato Carioca: 2019, 2020, 2021

## Viited
Ilmar Prooso

**Ilmar Prooso** (21. november 1917 Tallinn – 22. september 1987 Tallinn) oli eesti fotograaf.

Enne II maailmasõda oli ta fotograafiaõpilane ning seejärel fotograaf trükikojas Oktoober. II maailmasõja ajal teenis Eesti Laskurkorpuses. 

1946. aastast kuni pensionile jäämiseni 1978. aastal töötas fotograafina ajalehe Rahva Hääl toimetuses. Hiljem tegi ajalehele kaastööd mittekoosseisulise fotokorrespondendina.

Ta on maetud Tallinna Metsakalmistule.

## Tunnustus
*1977 Eesti NSV teeneline kultuuritegelane

## Viited
Jack LaLanne

**Jack LaLanne** (õieti **Francois Henri LaLanne**;  26. september 1914 San Francisco, California – 23. jaanuar 2011 Morro Bay, California) oli Ameerika Ühendriikide toitumisspetsialist.

## Välislingid
*
Oliver Uibo

**Oliver Uibo** (20. august 1925 Aiaste küla, Võrumaa – 19. november 2009) oli eesti ajakirjanik.

Ta õppis Valgjärve koolis ja 1944. aasta sügisel astus Väimela Põllumajandustehnikumi. 1945. aasta jaanuaris mobiliseeriti ta Nõukogude armeesse. 

Pärast sõda lõpetas Tartu Töölisnoorte Keskkooli, seejärel õppis ajakirjandust ÜLKNÜ Keskkomitee koolis. 

Aastatel 1955–1956 oli ta Valga rajooni ajalehe Valga Kommunist toimetaja asetäitja, 1957. aastast kuni pensionile jäämiseni 1985. aastal selle ajalehe (1962. aastast ajaleht Kommunist) toimetaja. Ta oli ka ühingu Teadus Valga rajooniorganisatsiooni juhatuse esimees.

Ta on maetud Toogipalu kalmistule.

## Tunnustus
*1977 Eesti NSV teeneline kultuuritegelane

## Viited
Donizetti (täpsustus)

**Donizetti** võib tähendada järgmist:
*Donizetti on itaalia perekonnanimi
****[[Gaetano Donizetti]]**, (1797–1848), itaalia helilooja
**Giuseppe Donizetti, (1788–1856), eelmise vend, itaalia muusik, oli sultan Mahmud II õukonnamuusik
**Mario Donizetti, (sündinud 1932), itaalia kunstnik
**Sérgio Luís Donizetti, tuntud kui João Paulo, (sündinud 1964), brasiilia jalgpallur
**Armelino Donizetti Quagliato, tuntud kui Zetti, (sündinud 1965), brasiilia jalgpallur
**Aparecido Donizetti, (sündinud  1973), brasiilia jalgpallur

*Teatro Donizetti, ooperiteater Bergamos
*9912 Donizetti, asteroid
*Gaetano Donizetti, Itaalia kaubalaev. Saksamaa poolt konfiskeeritud laev uppus 1943. aastal Egeuse merel enam kui 1500 Itaalia sõjavangiga.
Georg Veting

**Georg Veting** (22. märts 1919 Narva – 16. jaanuar 2003 Tallinn) oli eesti laulja (tenor).

Hakkas koorides laulma enne II maailmasõda. Teise maailmasõja aastatel laulis Eesti NSV Riiklike Kunstiansamblite segakooris. Pärast sõda õppis koorijuhtimist Tallinna Muusikakoolis.

Ta oli RAM-i ja meeskvarteti RAM-1 asutajaliige ja laulja.

Ta on maetud Rahumäe kalmistule.

## Tunnustus
*1979 Eesti NSV teeneline kultuuritegelane

## Viited
Rudolf Zirk

**Rudolf Zirk** (23. jaanuar 1920 – 9. juuni 2018) oli eesti laulja (bariton).

Ta oli RAM-i asutajaliige, laulja ja kooriinspektor.

Ta on maetud Hiiu-Rahu kalmistule.

## Tunnustus
*1979 Eesti NSV teeneline kultuuritegelane

## Viited
Santa Maria Maggiore

**Santa Maria Maggiore**

*Santa Maria Maggiore (Rooma), kirik Roomas 
*Santa Maria Maggiore (Bergamo), kirik Bergamos
*Santa Maria Maggiore (Firenze), kirik Firenzes
*Santa Maria Maggiore (Guardiagrele), kirik Guardiagreles Chieti provintsis
*Santa Maria Maggiore (Gazzo Veronese), kirik Gazzo Veroneses Verona lähedal
*Santa Maria Maggiore (Tuscania), kirik Tuscanias Viterbo provintsis

*Santa Maria Maggiore (Piemonte), kommuun Piemontes
Peeter Animägi

**Peeter Animägi** (3. aprill 1902 Otti talu Polli vald Pärnumaa – 9. mai 1987 Chicago) oli Eesti sõjaväelane (kapten, 1938).

## Välislingid
* http://prosopos.esm.ee/index.aspx?type=1&id=18115
Mustvee lahing

**Mustvee lahing** (19. septembril 1944) oli osa Eesti pinnal toimunud lahingustest teise maailmasõja ajast. Lahingu tulemusena vallutas Punaarmee Mustvee linna. Linnast taganenud üksused süütasid selle põlema. 

8. Eesti Laskurkorpuse ülem kindralmajor Lembit Pärn andis 19. septembril 1944 käsu 7. laskurdiviisi kahe polguga vallutada käigu pealt Mustvee linn. Pärast vallutamist pidi diviis edasi liikuma Pauska peale. Lahingu käigus liikusid Nõukogude suurtükiüksused väga kiiresti edasi. Nende hoog oli nõnda suur, et vastase taganevaid üksuseid jälitasid suurtüki üksused nõnda, et jalaväe üksused neid ei olnud võimelised neid toetama. 354. laskurpolgu ülem polkovnik Vassili Võrk tõrjus vastase vasturünnakud jalaväe ja suurtükitulega toetades oma tegevust reaktiivmiinipildujate (katjuušade) tulega.

## Lahingu algus
7. laskurdiviisi ees liikus pataljoni suurune eelsalk, mida oli tugevdatud tankihävitus suurtükiväega. Kasepää kandis märkasid Punaarmee eeljulgestus üksused seitset Saksa soomukit liikumas lõuna suunas. Selle info peale võttis üksus piki teed ja majade taha positsioonidele ning valmistuti lahinguks. Kui esimene Saksa soomuk oli jõudnud positsioonidest 100 meetri kaugusele avati tuli. Suure tule efektiivsusega suudeti Saksa üksused sundida taganema põhja suunas.

## Mustvee vallutamine
Saksa üksused oli rajanud mitmeid kaevikuid ja tulistamispunkte. Loodud rajatiste tulesektoritesse andsid lisaks ka tuld ka kiirlaskekahurid ning kuulipildujad, mis asusid sadama piirkonnas. 354. laskurpolgul õnnestus vallutada Mustvee jõest lõuna poole jääv osa. Olulist rolli nendes lahingutes mängisid otsesihtimisega tankihävituskahurid. 

Mustvee jõe ületamine osutus keeruliseks. Saksa poole pidev kaugtuli ei lasknud Punaaremee üksustel forsseerida jõge. Sellest tulenevalt oli ka keeruline välja luurata Saksa suurtüki üksuste positsioone. Õnneliku juhuse läbi suutsid Punaarmee luureüksused ületada jõgi ning välja luurata suurtükkide positsioonid. See oli piisav kindlustamaks edu jõe ületamisel. 

Kell 18.00 andis 354. laskurpolgu suurtükivägi tugeva tulelöögi linnale. Löögi tagajärjel hävitati 3 suurtüki ja miinipilduja patareid, 9 tankitõrje kahurit ja 10 kuulipildujat. Selle tagajärjel õnnestus jalaväeüksustel ületada jõgi ning luua sillapea. Sakslased proovisid tankide ja suurtükkide tule toetusel teha vasturünnaku jõe ületanud punaväelastele, kuid see löödi tagasi. Vasturünnaku käigus kaotasid sakslased 3 soomukit. 

Balti laevastiku 25. üksikbrigaadi kaatrite täpse tule toetusel alustasid punapolgu jalaväelased uuesti rünnakut. Saksa üksuste vastupanu murti täielikult ning nad olid sunnitud taganema. 

Mustvee lahingu lõpuks sai Punaarmee trofeedena ja sõjasaagina 5 soomukit, 23 suurtükki, 5 kaatrit ning palju muud varustust ja relvi. Vangi võeti umbes 450 inimest.

## Vaata ka

* Tallinna vallutamine (1944)
*Sõjategevus Eestis (1944)
*Tartu lahing (1944)
* Avinurme lahing
* Porkuni lahing

## Kirjandus

* A. Kalvo. Nemad vabastasid Lõuna-Eesti. Tallinn 1972.
* P. Larin. Eesti Laskurkorpus Suures Isamaasõjas. Tallinn 1962.

## Välislingid

* Vaino Kallas. Need sündmused ei unune – Avinurme ja Porkuni lahing. Kultuur ja Elu
Mart Piirsalu

**Mart Piirsalu** (kuni 1936. aastani **Meinhard Pillov**; 20. november 1902 Virumaa – 4. oktoober 1981 Middletown Township, New Jersey) oli Eesti sõjaväelane (kapten, 1938).

## Välislingid
* http://prosopos.esm.ee/index.aspx?type=1&id=23216
Google Santa Tracker

**Google Santa Tracker** (eesti keeles 'jõuluvana teekonna jälgimine') on jõuluteemaline veebisait, mille kasutajad saavad mängida, videoid vaadata ja õppida. 
Google Santa Trackeril on aasta läbi 30 000 – 45 000 kasutajat, aga oktoobri alguses, kui algab jõulumüügihooaeg, on Google Santa Trackeril ligikaudu 150 000 kasutajat.

Google Santa Tracker avalikustati 1. detsembril 2004. Veebisaidi algne nimi oli Keyhole Santa Radar, mille eeskujuks oli NORAD Tracks Santa.

Google Santa Tracker alustab kõige idapoolsemast ajavööndist. Jõuluvana on üks minut igas linnas. Ta jõuab iga tund uude ajavööndisse, nii et umbes keskööl peaks jõuluvana olema igas linnas. Veebisait näitab ka, mitu tundi on veel aega, kuni ta jõuab vaatajani, kui kaugel on vaataja linnast ja mitu kingitust jõuluvana on andnud. 

## Viited
* Jõuluküla – Jõuluvana teekonna jälgimine Google'is
Elvira Ennok

**Elvira Ennok** (8. september 1926 Potšinoki küla, Tveri kubermang, Vene SFNV – 21. oktoober 1988 Tallinn) oli Eesti näitleja.

1948. aastal lõpetas ta GITIS-e.

Aastatel 1948–1986 töötas ta Tallinnas Eesti NSV Riiklikus Vene Draamateatris, sh 1965–1975 kirjandusala juhatajana.

Ta on maetud Tallinna Metsakalmistule.

## Tunnustus
*1978 Eesti NSV teeneline kultuuritegelane

## Viited
Abrāj al-Bayt

**‘Abrāj al-Bayt** (araabia keeles ابراج البيت‎ 'jumalakoja tornid') on kompleks pilvelõhkujaid.

7 hotellist koosnev ehitis asub Mekas ning kuulub Saudi Araabia valitsuse omandisse. See kõrgub 601 meetrit üle islami usundi sõlmpunkti Al-Masjid Al-Ḥarāmi ja selle keskse pühamu Kaaba, paiknedes täpselt mošee peavärava ees. Ehitised tarindati aastail 2004–2012.

Kompleksi keskel paiknev üüratukõrge **Meka Suurejooneline Kellatorn** on maailma kõrgeim hotell, mille torni ehivad igast küljest neli maailma suurimat välikella. 120-korruseline hoone on maailma kõrguselt kolmas kõrghoone. Tippu ehib islamile omase kaunistusena poolkuukujuline struktuur.

Kompleks majutab tubadesse kuni 65 000 inimest.

## Ajalugu
Kompleks ehitati kõrgendikule, mis oli alates 18. sajandi lõpust asupaigaks osmanite rajatud Ajyadi kindlusele. 2002. aastal lasi kohalik valitsus kantsi lammutada, hoolimata nii türklaste kui rahvusvahelisest pahameeletormist.

## Vaata ka
*Burj Khalīfah
*Shanghai torn

## Välislingid
Welle (Alam-Saksi)

**Welle** on vald Saksamaal Alam-Saksi liidumaal Harburgi kreisis.

Valla pindala on 19,93 km². 31. detsembril 2017 elas seal 1177 inimest.

## Viited

## Välislingid

* Gemeinde Welle
Washington Heights (Manhattan)

**Washington Heights** on naabruskond, mis asub Manhattani linnaosas New Yorgis Ameerika Ühendriikides. 

Washington Heights piirneb lõunas Harlemiga. Washington Heights on 4,49 ruutkilomeetrit suur naabruskond.

## Vaata ka
*Upper Manhattan
Sulev Kald

**Sulev Kald** (22. oktoober 1924 Võuküla, Toolamaa vald – 22. jaanuar 2000 Tartu) oli eesti dirigent, muusikapedagoog ja helilooja.

Aastatel 1945–1950 töötas Orava koolis õpetajana.

1951. aastal lõpetas ta Tartu Muusikakooli koorijuhtimise eriala.

Töötas Tartu 5. Keskkooli muusikaõpetajana.

Ta oli aastaid Tartu Plastmasstoodete Katsetehase segakoori Kannel dirigent. Juhatas ka Tartu Riikliku Ülikooli puhkpilliorkestrit.

Heliloojana kirjutas koorilaule.

## Tunnustus
*1975 Eesti NSV teeneline kultuuritegelane

## Viited
Kindralkuberner (Eesti)

**Kindralkuberner** oli Eesti riigikorra kaitse juht sõjaseisukorra piirkonnas aastail 1920–1930.

Seoses Sõjavägede Ülemjuhataja ameti kaotamisega pani Vabariigi Valitsus 1. detsembril 1920 Vene sõjaseisukorra seaduses ettenähtud kindralkuberneri õigused siseministri peale. 

1. detsembril 1924 määras Vabariigi Valitsus seoses sõjaseaduse kehtestamisega kogu Eesti riigi piirides Kaitsevägede Ülemjuhatajaks Johan Laidoneri, kes samal päeval pani kindralkuberneri kohused ja õigused diviisiülemate peale (1. Diviisi ülem Otto Heinze Narvas, 2. Diviisi ülem Ernst Põdder Tartus ja 3. Diviisi ülem Aleksander Tõnisson Tallinnas). 

Teistkordselt pani Vabariigi Valitsus kindralkuberneri ülesanded siseministri peale 7. jaanuaril 1925. 

15. augustil 1930 nimetati seoses Kaitseseisukorra seaduse jõustumisega kindralkuberner ümber sisekaitseülemaks.

## Viited
Tartu Kesklinna Külmajaam

**Tartu Kesklinna Külmajaam** on Tartus asuv 13 MW võimekusega külmajaam, mis avati 2016. aasta mais ja mis on esimene külmajaam Baltimaades.

Külmajaama haldab Gren Tartu AS, millele kuulub Tartus lisaks kesklinna külmajaamale ka Aardla Külmajaam.

Külmajaama ja 1,6-kilomeetrise jahutusvõrgu rajamine maksis kokku 5,7 miljonit eurot.

Seoses kaugjahutusjaam rajamisega pälvis ettevõte Dohas toimunud rahvusvahelisel kaugkütte- ja jahutuse konverentsil Global District Energy Climate Awards konkursi preemia eduka laienemise kategoorias.

## Vaata ka
*Kaugjahutus

## Viited
Ameerika Ühendriikide idarannik

**Idarannik** (inglise keeles *Atlantic Coast* või *Atlantic Seaboard* või *Eastern Seaboard* või *East Coast*) märgib üldjuhul Ameerika Ühendriikide neljateistkümne osariigi rannikualasid Põhja-Atlandi ookeani ääres. Kuigi Vermonti ja Lääne-Virginia osariikidel puudub merepiir, võidakse neidki ajaloolistel põhjustel atlantilisteks mereäärseteks osariikideks lugeda.

## Idarannikuga külgnevad kirdeosariigid
*Maine
*New Hampshire
*Massachusetts
*Rhode Island
*Connecticut
*New York
*New Jersey
*Delaware
*Maryland

## Idarannikuga külgnevad kaguosariigid
*Virginia
*Põhja-Carolina
*Lõuna-Carolina
*Georgia
*Florida

## Ajalugu
Põhja-Ameerika idarannikule saabusid esimesed eurooplastest maadeavastajad 16. sajandi alguses (Juan Ponce de León saabus 1513. aastal *[[La Florida]]sse*), millele järgnes Lääne-Euroopa riikide kolonisatsioon, põlisameeriklaste tõrjumine ja mustanahaliste orjakaubandus. Elujõuliseimaks asumaaks osutus Uus-Inglismaa, millest välja kujunenud Kolmteist kolooniat kuulutasid 1776. aastal ennast, Suurbritannia kuningriigile vastuseisuks, Ameerika Ühendriikide nime all iseseisvaks. Aastatel 1861–1865 peeti niinimetatud Põhja ja Lõuna vahel Setsessioonisõda. Samuti muutus 19. sajandi keskel üha progressiivsemaks Euroopast lähtuv massiimmigratsioon, mille põhisadamaks jäi ülekaalukalt New York. Immigrandid moodustasid idaranniku rahvastiku enamuse, ehitades sealseid linnasid ja asulaid ning neid ühendavaid veeteid, maanteid ja raudteid.

## Vaata ka

*Atlandi ookean
*Atlantic Northeast
*Kanada atlandirannik
*Ameerika Ühendriikide läänerannik
*U.S. Highway 1
Hispaania-Florida

**Hispaania-Florida** oli Hispaania kuningriigi territoorium (hispaania keeles *La Florida*) Florida poolsaarel aastail 1513–1763 ja 1783–1821.

## Ajalugu

Juan Ponce de León saabus esimese teadaoleva eurooplasena Floridasse 1513. aastal.

## Vaata ka
*Hispaania-Louisiana
*Florida ajalugu
*Uus-Hispaania
Sügav Lõuna

**Sügav Lõuna** (inglise keeles *Deep South*) on nimetus Ameerika Ühendriikide lõunaosariikide kultuurilisele ja geograafilisele alampiirkonnale, kus istandused ja orjandus määratlesid kodusõjaeelset ühiskondlikku korraldust. Neid osariike kutsuti ka **puuvilla-osariikideks** (*Cotton States*), kuna puuvilla tootmine oli sealne esmane tuluallikas.

## Vaata ka
*Ameerika Riikide Konföderatsioon
*Uus-Lõuna
*Vana-Lõuna
*Metsik Lääs
Uus-Lõuna

**Uus-Lõuna** (inglise keeles *New South*, *New South Democracy* või *New South Creed*) on mõiste, mis vastandub mõistele Vana-Lõuna.

Mõistet kasutatakse Ameerika Ühendriikide lõunaosariikide ühiskonna ja selle hoiakute reformimise ja moderniseerimise ilmestamiseks pärast aastat 1877. Pärast kodusõda toetati Lõuna täielikumat lõimumist ja majanduslikku ühtlustumist Ameerika Ühendriikide koosluses Põhjaga, heites kõrvale eelnenud orjuspõhised traditsioonid istandussüsteemis.

Mõiste pakkus välja Sügava Lõuna eestkõneleja ja “Atlanta” toimetaja Henry W. Grady.

## Vaata ka
*Vana-Lõuna
Vana-Lõuna

**Vana-Lõuna** (inglise keeles *Old South*) on geograafiliselt agraarmaa, mis jääb kunagise Kolmeteistkümne koloonia territooriumi piiridesse, kattudes nn Sügava Lõuna idapoolse osaga.

Kultuuriselt kasutatakse väljendit Ameerika Ühendriikide lõunaosariikide põllumajanduspõhiste maapiirkondade ja nende kodusõjaeelse majanduse ja ühiskonna kirjeldamiseks. Väljendile vastandub kodusõjajärgne Uus-Lõuna.

## Vaata ka
*Uus-Lõuna
Rômulo Borges Monteiro

**Rômulo Borges Monteiro** (mängijanimega **Rômulo**; sündinud 19. septembril 1990 Picoses) on Brasiilia jalgpallur,  kes mängib kaitsva poolkaitsjana Brasiilia kõrgliiga klubis Grêmio.

Rômulo alustas klubikarjääri 2010. aastal Brasiilia kõrgliiga klubis Vasco da Gama. 2012. aastal liitus ta Venemaa kõrgliiga klubiga Moskva Spartak. 2017. aasta jaanuaris suundus ta tagasi kodumaale, liitudes Flamengoga. 2019. aastal suundus ta laenule Grêmiosse.

Ta kuulus Brasiilia olümpiameeskonda 2012. aasta suveolümpiamängude jalgpalliturniiril. Ta lõi olümpiaturniiril ühe värava: poolfinaalis Lõuna-Korea vastu. Finaalis kaotati Mehhikole ning lepiti hõbemedaliga.

Ainsa värava Brasiilia koondises on ta löönud 9. juunil 2012 sõprusmängus Argentina vastu.

## Saavutused
;Vasco da Gama
*Copa do Brasil: 2011
;Moskva Spartak
*Premjer Liga: 2016-17
;Flamengo
*Campeonato Carioca: 2017
;Grêmio
*Campeonato Gaúcho: 2019

## Viited
Stefán Karl Stefánsson

**Stefán Karl Stefánsson** (10. juuli 1975 Hafnarfjörður, Island – 21. august 2018) oli Islandi näitleja ja laulja. 

Tema populaarseim roll oli televisiooni lastesaates "LazyTown", kus ta kehastas Robbie Rottenit.

## Välislingid
*
Kesk-Atlandi osariigid

**Kesk-Atlandi osariigid** (inglise keeles *Mid-Atlantic states* või *Middle Atlantic states*) moodustavad geograafilise piirkonna Uus-Inglismaa ja Lõuna-Atlandi osariikide vahel. Läbi ajaloo on piirkonnal olnud kandev roll Ameerika Ühendriikide kultuuri, kaubanduse, rände ja tööstuse arengus.

## Osariigid

### Tuumik
*New York
*New Jersey
*Pennsylvania
*Delaware
*Maryland
*Washington

### Äärealad
*Virginia
*Lääne-Virginia

## Vaata ka
*Ameerika Ühendriikide idarannik
Lõuna-Atlandi osariigid

**Lõuna-Atlandi osariigid** (inglise keeles *South Atlantic states*) moodustavad geograafilise piirkonna, mis jääb Kesk-Atlandi osariikidest lõuna poole.

## Osariigid
### Tuumik
*Põhja-Carolina
*Lõuna-Carolina
*Georgia
*Florida

### Äärealad
*Washingtoni linn
*Maryland
*Delaware
*(New Jersey)
*Lääne-Virginia
*Virginia

## Vaata ka
*Ameerika Ühendriikide idarannik
Piiramine (pulm)

**Piiramine**, ka **karastamine** oli peamiselt Eesti talupojapulma kommetes esinev tava.

Piiramiseks nimetati teatavast pulmalisest (või pulmalistest) kõige kurja eemalepeletamist temast kolmekordse ümberkäimisega, pulmarongis ka ümberratsutamisega. Piirajal oli käes mingi maagilise võimega ese (õllekann, pulmamõõk, piits jms.). Peiupoiss piiras saajarongi, isamees ja peiupoisid piirasid mõrsjat jne. 

Piiramine oli ka arstimisvõte rahvameditsiinis: käega, milles oli tervendav ese või aines, piirati haige koht, s.o. tehti tavaliselt 3 ringi ümber haige kohta, tõkestamaks haiguse levikut ja tõrjumaks haigust..  

## Viited
Vaike Oro

**Vaike Oro** (sünninimi **Vaike Kaup**; 15. oktoober 1936 Jõgeva – 5. detsember 2019) oli eesti raamatukogundustegelane.

Aastatel 1945–1951 õppis Aidu algkoolis, seejärel Jõgeval ja Kiviõlis. 1961. aastast õppis Tartu Riikliku Ülikooli kaugõppeosakonnas raamatukogundust ja bibliograafiat. 1968. aastal lõpetas samal erialal Tallinna Pedagoogilises Instituudi, kuhu see eriala oli vahepeal üle viidud.

1957. aastast töötas ta Põltsamaa linna lasteraamatukogus, 1958. aastal sai lasteraamatukogu juhatajaks. 

Aastatel 1970–2005 oli ta Jõgeva Rajooniraamatukogu (hilisemate nimetustega Jõgeva Keskraamatukogu ja Jõgeva Maakonna Keskraamatukogu) direktor.

Aastatel 1990–1994 oli ta Jõgeva maavolikogu liige, 1993–1996 ka Põltsamaa linnavolikogu liige.

## Tunnustus
* 1980 – Eesti NSV teeneline kultuuritegelane
* 2002 – Põltsamaa linna teenetemärk
* 2004 – Eesti Raamatukoguhoidjate Ühingu aastapreemia
* 2005 – Eesti Kultuurkapitali Jõgevamaa elutööpreemia

## Isiklikku
Abiellus 1963. aastal, poeg Margus Oro ja tütar Maris Oro.

Osales Põltsamaa isetegevuses, ka seal lavastatud operettides. Oli hinnatud kohaliku giidina ja lõi kaasa muinsuskaitseseltsi tegevuses.

## Viited
Attention

**Attention** (ingliskeelne sõna tähenduses 'tähelepanu') võib tähendada järgmist:
*"Attention (Vilija Matačiūnaitė laul), Leedu laul Eurovisioonil
*"Attention (Charlie Puthi laul)
*...
Vatikani raamatukogu

**Vatikani Apostlik Raamatukogu** (ladina keeles *Bibliotheca Apostolica Vaticana*) on Vatikani Apostlikus palees asuv Püha Tooli ametlik raamatukogu.

Raamatukogu asutas ametlikult 1475. aastal paavst Sixtus IV, kuid kiriku raamatukogu juured ulatuvad tagasi vähemalt neljandasse sajandisse.

Raamatukogu on üks maailma vanemaid ja omab märkimisväärseid kogusid: ligi 2 miljonit trükitud raamatut (sh üle 8000 inkunaabli), 80 000 koodeksit, 100 000 kaarti, joonist ja gravüüri ning 330 000 münti. Igal aastal lisatakse raamatukokku umbes 6000 uut teost.

1995. aastal alustati raamatukogus direktor Leonard Boyle eestvõttel ürikute digiteerimist. 2021. aastaks oli digiteeritud ligi 21 000 käsikirja umbes 80 tuhandest.

## Vaata ka
*Vatikani filmiarhiiv
*Vatikani salaarhiiv

## Viited

## Kirjandus
*De Montebello, Philippe (1983). *[https://books.google.ee/books?id=VZUsI-lePtIC The Metropolitan Museum of Art Guide]*. Metropolitan Museum of Art. ISBN 9780870993480

## Välislingid

*Ametlik koduleht
Teppo

**Teppo** on eesti ja soome perekonnanimi.

Perekonnanime Teppo (Töppo) on eestis pandud Timo mõisas Põlva kihelkonnas Võrumaal. Nimede eestistamisel määrati Teppo-nimelistele isikutele uueks perekonnanimeks Kõrbsaar, Laidre ja Soomägi. 2018. aasta 1. jaanuari seisuga on perekonnanimi Eestis Teppo 93 mehel ja 94 naisel.

## Nime kandjaid
*Aivar Teppo, eesti lõõtspillimängija
*August Teppo, eesti lõõtspillimeister
*Jaakko Teppo, soome muusik
*Miihkali Teppo, soome jäähokimängija
Officium

**Officum** on mitmetähenduslik sõna, mis võib viidata järgnevale:

* Officium (Vana-Rooma), ladinakeelne sõna, mis tähendab tõlgituna "tseremooniat", ametikohustust" või "ametikohta".
* **[[Tunnipalved]]**, ehk Divinum Officium, Rooma-Katoliku Kiriku doktriinis iga päev peetav lihtne rituaalideta jumalateenistus
Sojuz MS-08

**Sojuz MS-08** oli Sojuzi kosmoselend, mis lahkus maalt 21. märtsil 2018. Süstik transportis kolme Expedition 55 meeskonna liiget Rahvusvahelisse kosmosejaama. MS-08 oli Sojuzi kosmoseaparaadi 137. lend. Meeskond koosnes vene komandörist ja kahest Ameerika lennumehaanikust. MS-08 naasis maale oma meeskonna juurde 4. oktoobril 2018.

## Meeskond

### Varumeeskond
Futurum-2

**Erakolledž Futurum-2** oli Viljandis tegutsev erakõrgkool, kus õpetati õigusteadust (õiguskorralduse eriala). Kooli rektor oli Heino Koppel.

Kool alustas tegevust novembris 2003. Esimese õppeaasta lõpuks oli kooli jäänud vaid üks õpilane. 2004. aastal kool suleti.

## Viited

## Välislingid
* Liisi Seil Futurum 2 lõpetab aasta ühe tudengiga Sakala/Postimees, 14. mai 2004
Abja Kultuurtehnika Ühisgümnaasium

**Abja Kultuurtehnika Ühisgümnaasium** oli aastatel 1922–1930 Abjal ja Abja mõisas tegutsenud kool.

Kool asutati 1922. aastal ja kandis nime *Abja Eraühisreaalgümnaasium*. Esimesel aastal tegutses kool Abjal. 1923. aastal kolis kool alevikust kahe kilomeetir kaugusele Abja mõisa ja nimetati ümber **Abja Kultuurtehnika Ühisgümnaasiumiks**. Kool suleti 1930. aastal.

## Viited

## Välislingid
*